|  |
| --- |
| **OBRAZAC SADRŽAJA DOKUMENTA ZA SAVJETOVANJE** |
|  |
| **Naslov dokumenta** | Odluka o socijalnoj skrbi |
| **Stvaratelj dokumenta, tijelo koje provodi savjetovanje** | Jedinstveni upravni odjel Općine Punat |
| **Svrha dokumenta** | Na temelju članka 289. stavka 1. i 7. Zakona o socijalnoj skrbi (“Narodne novine” broj 18/22 i 46/22) dalje u tekstu: Zakon, jedinice lokalne samouprave dužne su osigurati sredstva za obavljanje djelatnosti socijalne skrbi sukladno Zakonu, a mogu i osigurati sredstva za ostvarivanje novčanih naknada i socijalnih usluga stanovnicima na svom području u većem opsegu nego što je utvrđeno Zakonom, na način propisan njihovim općim aktom, ako u svom proračunu imaju za to osigurana sredstva.Odlukom o socijalnoj skrbi utvrđuju se prava iz socijalne skrbi koja osigurava Općina Punat, uvjeti i način njihova ostvarivanja, korisnici socijalne skrbi te postupak za ostvarivanje prava. |
| **Datum dokumenta** | 18. srpnja 2022. godine |
| **Opis teme, prijedloga ili problema o kojemu se provodi savjetovanje** | Savjetovanje se provodi o prijedlogu Odluke o socijalnoj skrbi, kojom se mijenjaju određeni uvjeti, određuje se više prava s osnove socijalne skrbi i povećanje naknada u odnosu na dosadašnju važeću odluku. Promjene su napravljene na osnovi pokazatelja na koje se nalazilo u praksi.U prijedlogu akta utvrđen je uvjet prebivališta u trajanju od najmanje 1 godine, a koji uvjet je do sada bio određen na 3 godine. Također, omogućeno je ostvarivanje prava strancima sa stalnim boravkom i dugotrajnim boravištem u Republici Hrvatskoj, kao i osobama bez državljanstva s privremenim i stalnim boravkom i dugotrajnim boravištem u Republici Hrvatskoj te strancima pod supsidijarnom zaštitom, azilantima i strancima pod privremenom zaštitom te članovima njihovih obitelji koji zakonito borave u Republici Hrvatskoj.Naknade koje su nove uvedene ovim aktom su: naknada troškova najamnine, naknada troškova prijevoza osoba s invaliditetom, naknada troškova ručka u produženom boravku, naknada troškova najamnine kao podvrsta troškova stanovanja, naknada usluge smještaja u učeničkim i studentskim domovima te troška najamnine u privatnom smještaju, naknada za uzdržavanje i naknada za financiranje dopunskog zdravstvenog osiguranja. Svi iznosi u prijedlogu Odluke prikazani su u EUR-ima, a povećanje naknade određeno je za mjesečnu novčanu naknadu sa 500,00 kuna na 100 €, za jednokratnu naknadu s 2.500,00 kuna na 400 € te za troškove stanovanja s 1.500,00 kuna na 800 € za samca i s 2.500,00 kuna na 1.300 € za kućanstvo. Pravo na naknadu troškova najamnine novo je pravo koje se aktom predlaže, a koje ostvaruje samac ili kućanstvo koje ispunjava socijalni uvjet ili uvjet prihoda, kao i druge utvrđene uvjete, u iznosu do najviše 200 € mjesečno, a ako je trošak najamnine manji od utvrđenog iznosa, pravo se priznaje u iznosu stvarnog troška najamnine.Naknada troškova prijevoza povećana je s 1 kune po prijeđenom kilometru na 0,30 centi. Naknadi troškova školske marende dodano je pravo na naknadu troškova ručka u produženom boravku. Naknadi troškova javnog prijevoza dodano je pravo na naknadu za trošak studentske terminske mjesečne autobusne karte. Osim navedenog, novo pravo koje se uvodi odnosi se na naknadu usluge smještaja u učeničkom ili studentskom domu te troška najamnine u privatnom smještaju, koje se priznaje redovnom učeniku ili studentu, čije kućanstvo ispunjava socijalni uvjet ili uvjet prihoda. Naknada usluge smještaja i troška najamnine iznosi 50% ukupnog iznosa navedene usluge, a najviše do iznosa od 130 € mjesečno. Pravo na naknadu za uzdržavanje također je novo pravo koje može ostvariti samac ili kućanstvo koje ispunjava socijalni uvjet ili uvjet prihoda te nema sredstva za uzdržavanje, a nije ih u mogućnosti ostvariti svojim radom, prihodima ili imovinom. Općina Punat s korisnikom zaključuje Ugovor o doživotnom uzdržavanju kojim će se utvrditi međusobni odnosi, a temeljem kojeg Općina Punat ima pravo na zabilježbu tražbine u zemljišnim knjigama na nekretninama u korisnikovom vlasništvu. Uvodi se pravo na naknadu za financiranje dopunskog zdravstvenog osiguranja koje ostvaruje korisnik čija mirovina ne prelazi iznos prosječne starosne mirovine u Republici Hrvatskoj, koji ne ostvaruje prihod po drugoj osnovi te koji ima ugovorenu i aktivnu policu dopunskog zdravstvenog osiguranja u trenutku podnošenja zahtjeva. Navedena naknada isplaćuje se u iznosu godišnje premije Hrvatskog zavoda za zdravstveno osiguranje. Ovo pravo ne ostvaruju umirovljenici koji imaju pravo na plaćanje premije dopunskog zdravstvenog osiguranja iz državnog proračuna. |
| **Svrha savjetovanja i cilj koji bi se prijedlogom želio postići**  | Cilj savjetovanja sa zainteresiranom javnošću je upoznavanje zainteresirane javnosti s prijedlogom dokumenta te prikupljanje prijedloga i primjedbi zainteresirane javnosti koji će se razmatrati i eventualno prihvatiti. |
| **Metoda savjetovanja** | Savjetovanje se provodi javnom objavom na web stranici Općine Punat putem priloženog obrasca za sudjelovanje u savjetovanju. |
| **Rok zaprimanja odgovora i način na koji će biti pružena povratna informacija** | Savjetovanje je otvoreno od 20. srpnja do 19. kolovoza 2022. godine. Povratne informacije bit će pružene putem Izvješća o provedenom savjetovanju, koje će se po zaključenju savjetovanja objaviti na web stranici kao prilog savjetovanja. |
| **Ime, adresa, broj telefona i e-mail adresa osobe kojoj se sudionici savjetovanja mogu obratiti za dodatne upite**  | Za sve dodatne upite, sudionici savjetovanja mogu se obratiti Lani Orlić Brozić, pisanim putem na e-mail adresu: lana.orlic@punat.hr ili poštom na adresu Općine Punat, Novi put 2, 51521 Punat. |
| **Zahtjev onima koji sudjeluju u savjetovanju** | Molimo sve sudionike u savjetovanju da navedu svoje ime i prezime, u čije ime daju mišljenje, odnosno koga predstavljaju te jesu li koga posebno dodatno konzultirali - sukladno propisima o zaštiti osobnih podataka isti će biti objavljeni isključivo ukoliko sudionik u savjetovanju tako navede na obrascu za sudjelovanje, odnosno da svoju privolu. |
| **Dostupnost odgovora** | Odgovori će biti dostupni na službenoj web stranici Općine Punat u sklopu Izvješća o provedenom savjetovanju, osim kada je onaj tko je poslao odgovor tražio da podaci ostanu povjerljivi. |
|  |  |
| **Pozivaju se sudionici savjetovanja na dostavu povratnih informacija o samom procesu savjetovanja te prijedloga za poboljšanje savjetovanja u budućnosti. Hvala!** |